จีนสั่งตรวจ “โควิด” ชาวเมือง “ชิงเต่า” 9 ล้านคน หลังพบผู้ติดเชื้อใหม่ แบบกลุ่มก้อน 12 ราย
จีนสั่งตรวจ “โควิด” ชาวเมือง “ชิงเต่า” 9 ล้านคน หลังพบผู้ติดเชื้อใหม่ แบบกลุ่มก้อน 12 ราย
จีนสั่งตรวจ “โควิด” ชาวเมือง “ชิงเต่า” 9 ล้านคน หลังพบผู้ติดเชื้อใหม่ แบบกลุ่มก้อน 12 ราย
12 ต.ค. 2563

สำนักข่าวต่างประเทศรายงานว่า วันนี้ (12 ต.ค.63) คณะกรรมาธิการสาธารณสุขแห่งชาติของจีน ออกแถลงการณ์ว่าประชารกรเมืองชิงเต่า ในมณฑลซานตง ริมชายฝั่งทางตะวันออกประเทศ ราว 9 ล้านคน ต้องเข้ารับการตรวจคัดกรองเชื้อไวรัสโคโรนาสายพันธุ์ใหม่ (โควิด-19) ให้เสร็จสิ้นภายใน 5 วัน นับจากนี้ ถึงวันศุกร์ที่ 16 ต.ค.นี้ ตามเวลาท้องถิ่น หลังจากที่มีการตรวจพบผู้ติดเชื้อใหม่ 12 คน เมื่อวันอาทิตย์ที่ผ่านมา (11 ต.ค.) เป็นผู้ติดเชื้อที่แสดงอาการ 6 ราย และไม่แสดงอาการอีก 6 ราย
ทั้งนี้ สิ่งที่ทุกฝ่ายกังวลคือการที่ผู้ติดเชื้อกลุ่มล่าสุดของเมืองชิงเต่าส่วนใหญ่มีความเชื่อมโยงกับโรคพยาบาลโรคทรวงอกชิงเต่า (Qingdao Chest Hospital) โดยเบื้องต้นทางการเมืองชิงเต่าได้มีคำสั่งล็อกดาวน์โรงพยาบาลโรคทรวงอก รวมถึงอาคารที่ผู้ติดเชื้อพักอาศัยอยู่เพื่อยับยั้งการแพร่ระบาด
ปัจจุบัน จีนมีมีจำนวนผู้ป่วยโควิดสะสมอยู่ที่ 85,578 คน เพิ่มขึ้น 21 คนในรอบวันที่ผ่านมา โดย 12 คนอยู่ที่เมืองชิงเต่า ขณะที่ตัวเลขผู้เสียชีวิตยังคงอยู่ที่ 4,634 ราย